जोधपुर. 10 साल पाकिस्तान में रही गीता जब हिंदुस्तान पहुंची तब मीडिया में सुर्ख़ियां मिलीं, पर दूसरी ओर पाकिस्तान की 80 साल की हवा देवी भारत में फंसी हुई हैं। उनका बेटा उन्हें मार्च 2014 में हरिद्वार की तीर्थयात्रा के लिए भारत लेकर आया था। पर सालभर से ज्यादा वक्त बीतने के बावजूद वे वापस नहीं जा पाई हैं।
- पाकिस्तान के सिंध क्षेत्र के थारपारकर जिले का मीठी गांव, वहीं की रहने वाली हैं 80 वर्षीय हवा देवी।
- वे एक महीने के धार्मिक वीजा पर भारत आई थीं।
- उनकी धार्मिक यात्रा पूरी तो हुई, लेकिन उसके बाद पाकिस्तान वापस ना जा सकी।
इस वजह से लौटने में हुई दिक्कत
दरअसल, वीज़ा पर जहां से एंट्री होती है वहीं से डिपार्चर यानी रवानगी लेनी पड़ती है। हवा देवी और उसके बेटे को यह तकनीकी जानकारी नहीं था। महीनेभर के बाद जब जोधपुर के रास्ते वो पाकिस्तान जाना चाहते थे तो उन्हें आतंरिक सुरक्षा के मद्देनजर रोक दिया गया।
हवादेवी की अर्जी एसपी के माध्यम से गृह मंत्रालय भेजी गई, पर वहां से भी मना कर दिया गया। इसी बीच हवादेवी के 16 साल के पोते की मौत हो गई।
विदेश मंत्रालय ने क्या किया इस बारे में?
विदेशमंत्री सुषमा स्वराज ने कहा कि वे जल्द ही पाकिस्तानी बुजुर्ग महिला हवा देवी को उनके देश भिजवाने की व्यवस्था करेंगी। वे डेढ़ साल से अपने घर जाने के लिए भटक रही हैं। सुषमा ने ट्वीट किया कि वे जल्द ही कदम उठाएंगी। उन्होंने हवा देवी को पनाह देने वाले जोधपुर के हिंदू सिंह जोधा से बात कर जानकारी देने के लिए आमंत्रित किया है।
आगे की स्लाइड्स में देखिए हवा देवी के परिवार की फोटोज।
(दैनिक भास्कर के 'रसरंग' के लिए हिन्दू सिंह सोढा की डॉ. संजय मिश्र से बातचीत पर आधारित)
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva